Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: a sportról szóló 1996. évi LXIV. törvény alapján létrehozott Gerevich Aladár Nemzeti Sport Közalapítvány nyújt.”
Paragraph Index: 812

(3) Az Szja tv. 66. §-a a következő (11) bekezdéssel egészül ki: „(11) Az (1) bekezdés d) pontjában említett esetben az osztaléknak minősülő jövedelem után az adó 35 százalék, amelyet a kifizető a legközelebbi alkalommal kifizetett adóköteles jövedelemből von le, vagy ha ez az adóévben nem lehetséges, akkor azt a magánszemély a kifizető által adott igazolás alapján az adott évről szóló bevallásának benyújtásával egyidejűleg fizeti meg. Nem kell ezt az adót megfizetni az állam tulajdonában lévő vállalkozói vagyon értékesítéséről szóló törvény alapján nyújtott kedvezmény után, azzal, hogy utóbb az árfolyamnyereség számítása szempontjából a kedvezménynek megfelelő érték az értékpapír megszerzésére fordított összeg (érték) részét képezi.”

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes